यूपी चुनाव से पहले बीजेपी को एक और झटका, कैबिनेट मंत्री दारा सिंह चौहान ने भी दिया इस्तीफ़ा
उत्तर प्रदेश का चुनाव हर दिन बेहद दिलचस्प होता जा रहा है। सत्ता पर आसीन भारतीय जनता पार्टी भले ही 400 पार का दंभ भर रही हो, लेकिन जिस तरह से एक के बाद एक कद्दावर नेता बीजेपी से मुंह मोड़ रहे हैं, ऐसे में कोई बड़ी बात नहीं है कि बीजेपी का दावा सिर्फ उनके वादों की तरह जुमला मात्र रह जाए।
दरअसल अब उत्तर प्रदेश सरकार में मंत्री दारा सिंह चौहान ने भी अपने पद से इस्तीफा दे दिया है, जिसके बाद भारतीय जनता पार्टी की मुश्किलें और ज़्यादा बढ़ती हुई नज़र आ रही हैं।
दारा सिंह चौहान उत्तर प्रदेश सरकार में वन, पर्यावरण और जंतु उद्यान मंत्री थे। उन्होंने अपने इस्तीफे में पिछड़ों, वंचितों, दलितों, किसान और बेरोज़गार नौजवानों के साथ उपेक्षा करने का आरोप लगाया। साथ ही उन्होंने दलितों और पिछड़ों के आरक्षण के खिलवाड़ किए जाने की भी बात कही। दारा सिंह चौहान ने कहा कि सरकार के ग़ैर ज़िम्मेदाराना रवैये से परेशान होकर इस्तीफा दे रहा हूं।
दारा सिंह चौहान का इस्तीफा सामने आते हीं भारतीय जनता पार्टी के बड़े नेता उन्हें मनाने में जुट गए हैं। ऐसे में डिप्टी सीएम केशव प्रसाद मौर्य ने ट्वीट कर कहा कि ‘परिवार का कोई सदस्य भटक जाये तो दुख होता है, जाने वाले आदरणीय महानुभावों को मैं यही आग्रह करूंगा कि डूबती हुई नाव पर सवार होने से नुकसान उनका ही होगा, बड़े भाई श्री दारा सिंह चौहान आप अपने फैसले पर पुनर्विचार करें’।
परिवार का कोई सदस्य भटक जाये तो दुख होता है जाने वाले आदरणीय महानुभावों को मैं बस यही आग्रह करूँगा कि डूबती हुई नांव पर सवार होनें से नुकसान उनका ही होगा
बड़े भाई श्री दारा सिंह जी आप अपने फैसले पर पुनर्विचार करिये
— Keshav Prasad Maurya (@kpmaurya1) January 12, 2022
वहीं दूसरी ओर समाजवादी पार्टी प्रमुख अखिलेश यादव की नज़रे भी ऐसे नेताओं पर हैं जो उनकी पार्टी को और ज्यादा मज़बूत बना सकते हैं, यही कारण है अखिलेश यादव भारतीय जनता पार्टी छोड़ने वाले नेताओं का दिल खोलकर स्वागत कर रहे हैं, दारा सिंह चौहान के मंत्री पद से इस्तीफा देते ही अखिलेश ने उनके साथ अपनी एक तस्वीर ट्वीट कर उनका अभिनंदन किया। अखिलेश ने ट्वीट में लिखा कि-‘सामाजिक न्याय’ के संघर्ष के अनवरत सेनानी श्री दारा सिंह चौहान जी का सपा में ससम्मान हार्दिक स्वागत एवं अभिनंदन! सपा व उसके सहयोगी दल एकजुट होकर समता-समानता के आंदोलन को चरम पर ले जाएँगे… भेदभाव मिटाएँगे! ये हमारा समेकित संकल्प है!
सबको सम्मान ~ सबको स्थान! #मेला_होबे’
‘सामाजिक न्याय’ के संघर्ष के अनवरत सेनानी श्री दारा सिंह चौहान जी का सपा में ससम्मान हार्दिक स्वागत एवं अभिनंदन!
सपा व उसके सहयोगी दल एकजुट होकर समता-समानता के आंदोलन को चरम पर ले जाएँगे… भेदभाव मिटाएँगे! ये हमारा समेकित संकल्प है!
सबको सम्मान ~ सबको स्थान!#मेला_होबे pic.twitter.com/rGxMYUyvsd
— Akhilesh Yadav (@yadavakhilesh) January 12, 2022
ग़ौरतलब है कि दारा सिंह चौहान से पहले उत्तर प्रदेश सरकार में श्रम मंत्री स्वामी प्रसाद मौर्य ने इस्तीफा दे दिया था, और पिछड़ों, दलितों पर ध्यान नहीं देने की दलील पेश की थी। स्वामी प्रसाद मौर्य के बाद चार अन्य विधायकों ने भी बीजेपी का साथ छोड़ दिया था, जिसमें ये बताया गया कि इन विधायकों ने स्वामी प्रसाद मौर्य के समर्थन में इस्तीफा दिया है।
ख़ैर उत्तर प्रदेश सरकार में इस्तीफों की झड़ी लगी हुई हैं, जिसके कारण बीजेपी खेमे में चिंता की लकीरें भी गहरी होती जा रही हैं।
अपने टेलीग्राम ऐप पर जनवादी नज़रिये से ताज़ा ख़बरें, समसामयिक मामलों की चर्चा और विश्लेषण, प्रतिरोध, आंदोलन और अन्य विश्लेषणात्मक वीडियो प्राप्त करें। न्यूज़क्लिक के टेलीग्राम चैनल की सदस्यता लें और हमारी वेबसाइट पर प्रकाशित हर न्यूज़ स्टोरी का रीयल-टाइम अपडेट प्राप्त करें।
bho_Deva hin_Deva hin_Deva hin_Deva hin_Deva hin_Deva hin_Deva ban_Latn hin_Deva hin_Deva hin_Deva hin_Deva hin_Deva est_Latn hin_Deva hin_Deva hin_Deva